Utenos miškų urėdija
55°29′10″š. pl. 25°34′43″r. ilg.﻿ / ﻿55.486236°š. pl. 25.578742°r. ilg.﻿ / 55.486236; 25.578742 Utenos miškų urėdija − viena iš 42 miškų urėdijų, turto patikėjimo teise valdanti, naudojanti valstybinius miškus, vykdanti juose kompleksinę miškų ūkio veiklą. Utenos miškų urėdija įkurta 1921 m. Jos administracinis centras buvo prie Anykščių, Pavariuose. Tuo metu urėdija buvo suskirstyta į 4 girininkijas: Anykščių, Užpalių, Utenos ir Tauragnų. 1947 m. urėdija perkelta į Uteną. Vėliau pavadinta miškų ūkiu ir 12 metų išbuvo Švenčionėlių susivienijime. 1990 m. urėdija vėl tampa Utenos miškų urėdija, o jos plotas siekia 72 000 ha. Utenos miškų urėdija išsidėsčiusi Utenos ir Molėtų rajonuose, nors nedideli miškų plotai siekia Anykščių, Ignalinos, Švenčionių ir Zarasų rajonus. Urėdijos teritorijoje yra daugiau nei 420 ežerų. Bendras miškų plotas miškų urėdijos teritorijoje − 68 873 ha, iš jų 14 284 ha − valstybinės reikšmės. Utenos miškų urėdijos miškingumas 29 %. Urėdijos miškuose vyrauja spygliuočiai. Utenos urėdijai priklausančiuose plotuose gausu įvairių žvėrių. Medžioklės būrelių urėdijos teritorijoje yra virš 30, tačiau plotų skirtų profesionaliai medžioklei urėdija neturi. Utenos miškų urėdas − Stasys Kvedaras. Utenos miškų urėdijoje yra įkurtos šios saugomos teritorijos: Asvejos regioninis parkas Labanoro regioninis parkas Šakimo rezervatas Dubingių urbanistinis draustinis Aiseto kraštovaizdžio draustinis Baluošų kraštovaizdžio draustinis Beržos kraštovaizdžio draustinis Kamastos kraštovaizdžio draustinis Kulionių kraštovaizdžio draustinis Lakajų kraštovaizdžio draustinis Maldžiūnų kraštovaizdžio draustinis Obelinės kraštovaizdžio draustinis Žalktinės kraštovaizdžio draustinis Žiezdrių kraštovaizdžio draustinis Alsuodžio telmologinis draustinis Balčių telmologinis draustinis Dumblio telmologinis draustinis Ešerinio telmologinis draustinis Tramio telmologinis draustinis Urkio telmologinis draustinis Vadokšno telmologinis draustinis Mekšrinio botaninis draustinis Alnio hidrografinis draustinis Asvejos hidrografinis draustinis Kertuojų hidrografinis draustinis Malkestaičio hidrografinis draustinis Siesarties hidrografinis draustinis Stirnių hidrografinis draustinis Virintos hidrografinis draustinis Žvernos hidrografinis draustinis Baldono geomorfologinis draustinis Maldžiūnų geomorfologinis draustinis Pakalnių geomorfologinis draustinis Panatryčio geomorfologinis draustinis Pavadokšnės geomorfologinis draustinis Vaiskūnų geomorfologinis draustinis Indubakių geologinis draustinis Stubulankių geologinis draustinis Vajelių geologinis draustinis Žalvarių geologinis draustinis Utenos miškų urėdijos miškai suskirstyti į 8 girininkijas.